सेक्सुअल हैरेसमेंट, भर्ती घोटाले और आरक्षण के लिए मंत्रियों से लेकर आम आदमी ने लिखे 'लाल-खत'
यूपी में अपनी बात रखने के लिए लोग खूनी चिट्ठियां लिख रहे हैं। 4 दिन पहले निषाद पार्टी के राष्ट्रीय अध्यक्ष और योगी सरकार में कैबिनेट मंत्री डॉ संजय कुमार निषाद ने अपने खून से खत लिख डाला। मंत्री साहब ने खत की शुरुआत मेंMinisters to common man write 'lal-khat' for sexual harassment, recruitment scam and reservation
यूपी में अपनी बात रखने के लिए लोग खूनी चिट्ठियां लिख रहे हैं। 4 दिन पहले निषाद पार्टी के राष्ट्रीय अध्यक्ष और योगी सरकार में कैबिनेट मंत्री डॉ. संजय कुमार निषाद ने अपने खून से खत लिख डाला। मंत्री जी ने खत की शुरुआत में लिखा, "मेरे शरीर में खून की एक-एक बूंद मछुआ समाज के लिए समर्पित है।"
डॉ. संजय निषाद के खत के बाद हमने बीते 2 साल में खून से लिखी गईं चिट्ठियों को खोज निकाला। इन खतों को देखकर ऐसा लगता है कि लोगों का भरोसा जीतने के लिए 'खूनी मांग' रखना अब एक नया ट्रेंड बन गया है। आज हम ऐसे 8 खतों के बारे में बताएंगे, जिनमें लोगों ने अपनी बात कहने के लिए खून का सहारा लेना ठीक समझा। आइए, एक-एक करके इन लाल खतों से गुजरते हैं...
खूनी चिट्ठी 1: मछुआ समाज का भरोसा जीतने के लिए खून से लिख डाले 4 पन्ने 
21 जुलाई 2023... गोरखपुर के सर्किट हाउस में मीडिया के सामने निषाद पार्टी के अध्यक्ष संजय निषाद मछुआ समाज के लिए खत लिखते हैं। सादे पन्ने पर सिरिंज से खून निकालकर संजय उंगली से लिखते हैं- जीवन से लेकर मौत तक मेरे शरीर में खून की एक-एक बूंद मछुआ समाज के लिए समर्पित है। खूनी चिट्ठी लिखने के बाद संजय निषाद ने कहा कि उनका जीवन मछुआ समाज के सर्वहित के लिए न्योछावर है। निषाद पार्टी मछुआ समाज के हितों के लिए बनी है और इसका एकमात्र लक्ष्य मछुआ समाज को विकास की अग्रणी भूमिका में लाना है।
दरअसल, यूपी के तराई इलाकों में रहने वाले मझवार और तुरैहा समाज के लोग आरक्षण की मांग कर रहे हैं। लोगों का कहना है कि उनके उपनाम के आधार पर सरकार उन्हें अनुसूचित जाति में शामिल करे। उसी के बेसिस पर आरक्षण भी दिया जाए।
ऐसे में मझवार समाज की मांग को उठाते हुए डॉ. निषाद ने खूनी खत लिख डाला। उन्होंने मीडिया से कहा कि मैंने मझवार और तुरैहा आरक्षण को लेकर केंद्र सरकार को पत्र लिखकर आरक्षण संबंधी जानकारी मांगी है। इस पर केंद्र ने जवाब देते हुए कहा कि आरक्षण देने की प्रक्रिया अति महत्वपूर्ण पड़ाव पर है। जल्द ही आरक्षण के मुद्दे पर केंद्र सरकार अपनी स्थिति स्पष्ट करेगी।
खूनी चिट्ठी 2: अमेठी के पंचायत सदस्यों ने रोते हुए स्मृति ईरानी के नाम लिखी खूनी चिट्ठी 
केंद्रीय मंत्री स्मृति ईरानी के संसदीय क्षेत्र अमेठी में भ्रष्टाचार रोकने के लिए क्षेत्र पंचायत सदस्यों ने अनोखा विरोध प्रदर्शन किया। पंचायत सदस्यों ने अपने खून से मंत्री को पत्र लिखकर बताया कि भाजपा समर्थित पूर्व ब्लॉक प्रमुख घनश्याम चौरसिया सरकारी धन को लूट रहा है। ये भी आरोप लगाया कि मौजूदा ब्लॉक प्रमुख मंजू मौर्या कभी भी ब्लॉक कार्यालय नहीं आतीं। उनका सारा काम घनश्याम चौरसिया करते हैं।
खूनी चिट्टी लिखने वाले बीडीसी भूपेंद्र मिश्रा ने रोते हुए ब्लॉक प्रमुख पर आरोप लगाया, "सपा से आया हुआ एक व्यक्ति पार्टी की छवि धूमिल कर रहा है। जब हम लोग कोई काम या शिकायत लेकर जाते हैं, वह कहता है कि मैंने स्मृति ईरानी का घर बनवाया है। तुम लोग मेरा कुछ नहीं बिगाड़ पाओगे।"
खूनी चिट्ठी 3: सीएम योगी के नाम मुस्लिम महिलाओं ने खूनी खत लिखा, तो एक्शन में आई पुलिस
13 जुलाई 2023... वाराणसी की शाहिदा और रोमी ने अपना खून निकलवा कर सीएम योगी के नाम एक खत लिखा। खत में स्थानीय मदरसे के प्रबंधक रिजवान पर आरोप लगाया गया। महिलाओं ने लिखा - रिजवान ने उनके साथ बेईमानी की और नौकरी दिलाने के नाम पर शारीरिक संबंध बनाने का दबाव डाला। जब इसकी शिकायत लेकर वह थाने गईं तो वहां पुलिस ने मुकदमा नहीं लिखा।
मुस्लिम महिलाओं ने खत में जैतपुरा थानाध्यक्ष के ऊपर शिकायत न लिखने का आरोप भी लगाया। शाहिदा और रोमी ने खून से लिखा कि पुलिस ने 12 दिनों से उनकी FIR दर्ज नहीं की है। ये मुस्लिम महिलाओं के साथ अन्याय है। हम इस चिट्ठी को सीएम योगी तक भेजेंगे।
खूनी चिट्ठी 4: तहसील में दलाल बैठे हैं... ये कहते हुए किसानों ने खोल दिया मोर्चा
1 मार्च 2023... कानपुर की घाटमपुर तहसील को 50 से ज्यादा किसानों ने घेर लिया। किसान नेताओं ने तहसील परिसर में अनिश्चितकालीन धरना प्रदर्शन शुरू कर दिया। आरोप लगाया कि तहसील के अधिकारी किसानों को समस्या की ओर ध्यान नहीं दे रहे हैं। जिसके चलते तहसील में भ्रष्टाचार बढ़ गया। कोई भी किसान अपनी समस्या लेकर आता है, तो यहां के अधिकारी उसे फटकार लगाकर भगा देते हैं।
धरने पर बैठे किसान नेताओं ने अपनी मांग पूरी करने के लिए सीएम योगी के नाम खूनी चिट्ठी लिखी। उन्होंने इस खत में लिखा कि घाटमपुर तहसील में दलालों को रखा गया है। हम कोई शिकायत करते हैं तो अधिकारी मुख्यमंत्री के IGRS पोर्टल पर गलत रिपोर्ट लगा देते हैं। अगर हमारी बात नहीं सुनी गई तो हम तहसील में ही भूखे रहकर अपनी जान दे देंगे।
खूनी चिट्ठी 5: रामचरितमानस की प्रतियां जलाई गईं, तो हिंदू महासभा वालों ने रखी खून भरी 'मांग' 
22 जनवरी 2023 को सपा के वरिष्ठ नेता स्वामी प्रसाद मौर्य ने रामचरितमानस पर विवादित बयान दिया। 1 फरवरी 2023...इसे लेकर यूपी सहित पूरे देश में हिंदू महासभा ने कड़ा विरोध किया। यूपी हिंदू महासभा आगरा के जिला प्रभारी ने तो स्वामी प्रसाद मौर्य की जीभ काटने वाले को इनाम देने तक की घोषणा कर दी। वहीं, MP के ग्वालियर में अखिल भारतीय हिंदू महासभा ने सीएम योगी के नाम खूनी पत्र लिखकर स्वामी की गिरफ्तारी की मांग रख दी।
हिंदू महासभा के आगरा जिला प्रभारी सौरभ शर्मा ने कहा, "कोई साहसी व्यक्ति, अगर सपा नेता स्वामी प्रसाद मौर्य की जीभ काट देता है तो उसे 51,000 रुपए का चेक दिया जाएगा। उसने हमारे धार्मिक ग्रंथ का अपमान किया है और हिंदुओं की भावनाओं को ठेस पहुंचाई है।"
खूनी चिट्ठी 6:मस्जिदों से लाउडस्पीकर हटाने के लिए 2 पन्नों का खूनी खत 
अजान और हनुमान चालीसा पर विवाद के बीच वाराणसी में पीएम मोदी के नाम एक चिट्ठी लिखी जाती है। राष्ट्रीय हिंदू दल के अध्यक्ष रोशन पांडेय ने इस खत में मस्जिदों से लाउडस्पीकर हटाने की गुजारिश की। दो पन्ने की इस चिट्ठी में 70 से ज्यादा शब्द खून से लिखे गए थे।
पांडेय ने खत में पीएम से मस्जिदों में लगे लाउडस्पीकर हटाने पर कानून बनाने की मांग की थी। हालांकि, जब वे इस चिट्ठी को DM कार्यालय में जमा करने जा रहे थे तब उन्हें गिरफ्तार कर लिया गया। हिरासत में लिए गए रोशन पांडेय पर प्रशासन ने कानून से खिलवाड़ और धार्मिक भेदभाव करने का आरोप लगाया।
खूनी चिट्ठी 7: सेना में अहीर रेजिमेंट बनाने के लिए राष्ट्रपति को भेजा इमोशनल लेटर
प्रतापगढ़ के सोनू यादव ने सेना में नई रेजिमेंट बनाने के लिए तत्कालीन राष्ट्रपति रामनाथ कोविंद को खूनी चिट्ठी लिखी। सोनू छात्र चिकित्सा संघ का जिलाध्यक्ष है। सेना में अहीर रेजिमेंट बनाई जाए, इसके लिए सोनू ने 2 मार्च को राष्ट्रपति के नाम एक चिट्ठी लिखी। इसके लिए सोनू ने एक क्लीनिक में पहुंचकर सिरिंज से अपना खून निकलवाया। इसके बाद लकड़ी के पेन से खत लिखना शुरू किया।
सोनू ने चिट्ठी में लिखा, "सेना में यादव वर्ग के जवानों ने हमेशा जान पर खेल कर अपनी शहादत दी, लेकिन भारत सरकार ने यादव रेजिमेंट ना बनाकर इन वीर जवानों का अपमान किया है।" सोनू ने इस चिट्ठी को 3 मार्च के दिन राष्ट्रपति के नाम पोस्ट कर दिया।
खूनी चिट्ठी 8: BHU में लॉटरी सिस्टम से एडमिशन बंद करने के लिए 24 छात्रों ने बहाया खून
आठवीं चिट्ठी काशी हिंदू विश्वविद्यालय यानी BHU से है। मुद्दा था संचालित सेंट्रल हिंदू गर्ल्स स्कूल और बॉयज स्कूल में लॉटरी सिस्टम से एडमिशन को खत्म करना। अपनी मांग को लेकर 26 अप्रैल को करीब 30 छात्र धरने पर बैठ गए। BHU प्रशासन के सामने धरने पर बैठे 24 छात्र अपने खून से चिट्ठियां लिखने लगते हैं।
तत्कालीन राष्ट्रपति कोविंद के नाम पर लिखी गईं खूनी चिट्ठियों में लॉटरी सिस्टम से एडमिशन में हो रही गड़बड़ियों का मुद्दा उठाया गया।
खूनी चिट्ठी 9: FCI भर्ती में हुए घोटाले पर पीएम को खत लिखने के लिए हाथ काट लिया
भारतीय खाद्य निगम यानी FCI में साल 2011 में 222 लोगों की भर्ती हुई। इस पर FCI के मजदूर यूनियन उत्तर प्रदेश के अध्यक्ष ज्ञान प्रसाद साहू ने घोटाले का आरोप लगाया। 17 अप्रैल 2022 को ज्ञान ने पीएम मोदी से इस मुद्दे पर एक्शन लेने की मांग करते हुए खून से चिट्ठी लिखी।
चिट्ठी में साहू ने लिखा कि साल 2011 में कांग्रेस सरकार में अधिकारियों की मिलीभगत से FCI गोंडा में 222 लोगों की फर्जी भर्ती हुई। इससे पात्र लोगों के साथ धोखा हुआ है। पीएम मोदी इस मामले पर जल्द से जल्द कार्रवाई करें।
खूनी चिट्ठी 10: अखिलेश के लिए खून से लिखा 'मोहब्बत भी आपसे, शिकायत भी आपसे'
जेल में बंद आजम खान की मदद के लिए पीलीभीत के आरिश खान ने अखिलेश यादव को खून से लिखी चिट्ठी भेजी। आरिश समाजवादी छात्र सभा के जिला उपाध्यक्ष हैं। चिट्ठी का टाइटल था, "मोहब्बत भी आपसे शिकायत भी आपसे"।
आरिश ने आगे लिखा, "हमारे नेता जनाब आजम खान साहब पर कई महीने से उत्पीड़न किया जा रहा है। कोई कठोर कदम नहीं उठाया गया। नेता प्रतिपक्ष रहते हुए भी अभी तक आपने कोई बड़ा आंदोलन नहीं किया।"
आप यूपी की राजनीति से जुड़ी ये खबरें भी पढ़ सकते हैं...
लोकसभा चुनाव 2024 को लेकर बीजेपी का मिशन डिमॉलिशन जारी है। सोमवार को लखनऊ के पार्टी कार्यालय में सपा-रालोद और बसपा के 18 बड़े नेताओं ने भाजपा का दामन थामा। इसमें साहब सिंह, राजपाल सैनी, सुषमा पटेल, पूर्व सांसद अंशुल वर्मा, शालिनी यादव, पूर्व विधायक गुलाब सरोज और जगदीश सोनकर जैसे बड़े चेहरे हैं। पढ़िए पूरी खबर...
लोकसभा चुनाव को लेकर BJP ने चुनावी तैयारियां शुरू कर दी है। BJP की नजर यूपी की 80 सीटों पर है। इसको लेकर पार्टी कोई कोर कसर नहीं छोड़ना चाहती है। यहीं कारण है कि BJP पसमांदा मुसलमानों को रिझाने में लगी हुई है। इसके लिए 27 जुलाई से BJP पसमांदा स्नेह यात्रा शुरू करेगी। यह यात्रा गाजियाबाद से शुरू होकर यूपी के सभी मुस्लिम बाहुल्य इलाकों में जाएगी। जहां पसमांदा मुसलमानों के साथ संवाद स्थापित करेगी।। इसके अलावा यह यात्रा देश के अन्य राज्यों से भी गुजरेगी। पढ़िए पूरी खबर...